Diari Oficial de la Generalitat Valenciana


Sumari del DOGV 7136, del 22-10-2013 (2013/9915)

Notificació de la sentència dictada en el procediment de divorci contenciós número 917/2012.
--------------------------------------------------------------------------------------------

### Dades del document

Número de DOGV
:   7136

Data del DOGV
:   22-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9915


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 917/2012. [2013/9915]  
Divorci contenciós 917/2012  
Rafael Roselló Sobrevela, secretari del Jutjat de Primera Instància número 8 de València  
Divorci contenciós 917/2012  
Part demandant: Elena Daniela Gaia.  
Part demandada: Gabriel Gaia.  
En el juí esmentat s'ha dictat la resolució amb el text literal següent:  
  
«Estime la demanda plantejada per Elena Daniela Gaia contra Gabriel Gaia, en situació de rebel·lia, i declare dissolt per causa de divorci el matrimoni contret pels cònjuges esmentats amb tots els efectes legals inherents a esta declaració i amb les mesures definitives següents:  
1. L'atribució de la guarda i custòdia de la filla menor a la mare Elena Daniela Gaia, i la pàtria potestat compartida entre els dos progenitors.  
2. La filla menor podrà relacionar-se amb el pare, Gabriel Gaia, d'acord amb el que ella considere oportú. Perquè les visites es duguen a terme serà necessari que la menor les consenta.  
3. Gabriel Gaia contribuirà, com a prestació per aliments per a la filla menor, abonant, per mesos anticipats i dins dels cinc primers dies de cada mes, en el compte corrent que designe la mare, Elena Daniela Gaia, la quantitat mensual de 150 euros, la suma pecuniària de la qual serà actualitzada anualment amb l'índex de preus de consum. A més, la mitat dels gastos de caràcter extraordinaris de la menor, els necessaris en qualsevol cas, i els convenients amb el consentiment de l'altre progenitor o amb autorització judicial.  
Tot això sense que pertoque fer una imposició expressa de les costes processals d'este procediment a cap de les persones litigants.  
Esta és la meua sentència, que, d'acord amb els articles 265 i 266 de la Llei Orgànica del Poder Judicial, cal anotar en el llibre corresponent i inserir-ne una testimoniança a les actuacions originals. Serà notificada a les parts i se'ls farà saber que hi poden interposar en este Jutjat un recurs d'apel·lació en els 20 dies següents a la notificació, amb una consignació prèvia de 50 euros en el compte de consignacions d'este Jutjat. Ho pronuncie, mane i firme.  
  
Publicació. La sentència anterior va ser llegida i publicada pel magistrat jutge que la va dictar, de forma legal, i el mateix dia de la data. En done fe».  
Atés que es desconeix el domicili o residència de la part demandada, d'acord amb els articles 156.4 i 164 de la Llei 1/2000, de Llei d'Enjudiciament Civil, s'ordena la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a portar a terme la diligència de notificació de la sentència a Gabriel Gaia.  
  
València, 11 de març de 2013.- El secretari judicial: Rafael Roselló Sobrevela.